La Policia Local celebra la festivitat del seu patró Sant Miquel
26 de setembre 2019

![](/media/1bfd0k3f/22-img-20190926-wa0001.jpg)  
_Fotografia d'arxiu_ 

La Policia Local de Sagunt, amb motiu de la festivitat de Sant Miquel, patró del cos, celebrarà durant demà divendres 27 i el dissabte 28 actes de lliurament d'esments i una jornada de portes obertes.

Demà, divendres 27 de setembre, a les 12.15 hores es realitzarà una missa a l'Església de Santa María i, a continuació, a les 13.00 hores tindrà lloc en la Plaça Major una parada que donarà pas a l'inici de l'acte, al qual assistirà l'alcalde de Sagunt, Darío Moreno, i agents i agents i comandaments de tots els cossos de seguretat. En este acte s'entregaran esments a agents que hagen participat en labors destacades, a agents que han mort, a agents que han jubilat i un esment per complir-se 30 anys de la primera incorporació de una dona al cos.

![](/media/4wscwjbk/22-img-20190926-wa0005.jpg)  
_Fotografia d'arxiu_  
  

Dissabte 28 s’oferirà una jornada de portes obertes en la Central de policía Local, on es convidarà la ciutadania, especialment a la infància, perquè gaudisquen de les activitats que tenen preparades de 10.00 a 13.30 hores.

Esta jornada es realitza amb l'objectiu d'acostar el cos de Policia Local de Sagunt a la ciutadania, mostrar els mitjans i funcions que es realitzen i que es genere una comunicació directa entre persones prestadores del servici i els qui es beneficien del mateix per a millorar la qualitat del servici.

Les instal·lacions de Policia Local, situades en l'avinguda Faust Caruana s/n, al costat de l'Escola Oficial d'Idiomes i l'IES Camp de Morvedre, acolliran una exposició de vehicles amb cotxes, motos, quads i una barca; hi haurà pràctiques al parc infantil de trànsit, tallers, jocs, inflables i un esmorzar amb orxata i fartons.

![](/media/ddsnbbw4/22-dji_0525.jpg)  
_Jornada de portes obertes d'edicions anteriors_  
  

*   [](http://www.facebook.com/sharer.php?u=https://aytosagunto.es/va/actualitat/la-policia-local-celebra-la-festivitat-del-seu-patro-sant-miquel/ "Facebook")
*   [](http://twitter.com/share?url=https://aytosagunto.es/va/actualitat/la-policia-local-celebra-la-festivitat-del-seu-patro-sant-miquel/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-policia-local-celebra-la-festivitat-del-seu-patro-sant-miquel/ "Linked In")
*   [](mailto:?body=https://aytosagunto.es/va/actualitat/la-policia-local-celebra-la-festivitat-del-seu-patro-sant-miquel/)